се присъединява към НСОЮС, като той носи отговорност за последвалите сблъсъци във и около центъра за учения Moroto в южната част на Централна Екватория. Вследствие на това през последните три месеца на 2020 г. се съобщава за редица загинали и ранени от двете страни, биват разселени и цивилни, по-специално в областта Kajo-Keji на провинция Централна Екватория. Силите на генерал-майор Lokujo са останали в района, откъдето се съобщава за продължаващи сблъсъци и сигурността на цивилното население продължава да е застрашена.
 2)
 Следните вписвания се добавят в списъка на юридическите лица, образуванията и органите съдържащ се в част В („Юридически лица, образувания и органи“):
 Наименование (транслитерация на латиница)
 Наименование
 Идентификационни данни
 Причини за вписването
 Дата на вписване
 „1.
 Xinjiang Production and Construction Corps Public Security Bureau (Отдел за обществена сигурност на Xinjiang Production and Construction Corps)
 新疆生产建设兵团公安局
 (изписване на китайски език)
 Адрес: 106 Guangming Road, Urumqi, Xinjiang Uyghur Autonomous Region (Синдзян-уйгурски автономен район — СУАР), Китай
 Телефон: +86 991 598 8114
 Отделът за обществена сигурност на Xinjiang Production and Construction Corps (XPCC) отговаря за изпълнението на всички политики на XPCC в областта на сигурността, включително управлението на центровете за задържане. XPCC е държавна икономическа и паравоенна организация в Синдзян-уйгурския автономен район на Китай, която упражнява административна власт и контролира икономическата дейност в Синдзян.
 22.3.2021 г.
 В качеството на структура, провеждаща политиките в областта на сигурността в XPCC, Отделът за обществена сигурност на XPCC носи отговорност за тежки нарушения на правата на човека в Китай, и по-специално за мащабни акции на произволно задържане и унизително третиране на уйгури и лица от други мюсюлмански етнически малцинства, както и за системни нарушения на тяхната свобода на религията или убежденията, свързани, наред с другото, с изпълнението от XPCC на широкомащабна програма по наблюдение, задържане и индоктриниране, насочена срещу мюсюлманските етнически малцинства.
 Като част от посочената по-горе програма XPCC използва уйгури и лица от други мюсюлмански етнически малцинства като принудителна работна сила, по-специално на памучните полета. В качеството на структура, провеждаща политиките в областта на сигурността в XPCC, Отделът за обществена сигурност на XPCC носи отговорност за системното използване на принудителен труд.
 2.
 Централна прокуратура (известна също като Служба на главния прокурор на Корейската народнодемократична република (КНДР)
 조선민주주의인민공화국 중앙검찰소 (изписване на корейски език)
 Централната прокуратура е институция, която осъществява надзор върху всички наказателни производства в Корейската народнодемократична република (КНДР), включително върху разследванията, разпитите, предварителните задържания и съдебните процеси.
 22.3.2021 г.
 Централната прокуратура се използва за наказателно преследване и наказване на лица за политическа неблагонадеждност в несправедливи по същността си съдебни процеси. Тя носи също институционална отговорност за тежки нарушения на правата на човека в обикновените затвори и центровете за задържане с цел разпит, тъй като не осигурява спазването на правата на предварително задържаните и осъдените затворници. В тясно сътрудничество с министерствата на държавната сигурност и на социалната сигурност Централната прокуратура носи отговорност за и осигурява легитимност на тежки нарушения на правата на човека, извършени от апарата за сигурност на КНДР, и по-специално изтезания и други форми на жестоко, нечовешко или унизително отнасяне или наказание, извънсъдебни екзекуции, екзекуции